Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Valge Maja jätkab peaminister Netanyahu ründamist.
Obama kantseleiülema sõnul
ei saa USA ignoreerida Netanyahu märkust
loobuda kahe riigi lahendusest Palestiina-Iisraeli konfliktile.
Vastuseks kohalikule ja rahvusvahelisele kriitikale
vabandas Netanyahu Iisraeli araablaste ees,
kuna tema valimispäevast õhutust oma valijatele peeti rassistlikuks.
Iisraeli ja Briti peaministrid arutavad Iraani tuumaküsimust
ja peavad ülioluliseks,
et Teheranil ei lastaks tuumarelva arendada.
Valge Maja jätkab peaminister Netanyahu ründamist.
Obama kantseleiülema sõnul
ei saa USA ignoreerida Netanyahu märkust
loobuda kahe riigi lahendusest Palestiina-Iisraeli konfliktile.
Ta kutsus Iisraeli uut valitsust näitama pühendumust lahendusele,
mida Obama valitsus peab regiooni rahu parimaks lootuseks.
Kõnes juudi organisatsioonile J Street, ja vaatamata sellele,
et Netanyahu taandus oma varasematest märkustest
ja ütles, et pole oma seisukohta muutnud,
kritiseeris Obama kantseleiülem Iisraeli peaministrit.
Pärast valimisi ütles peaminister, et pole oma seisukohta muutnud,
kuid vastuolulised märkused seavad kahtluse alla
tema pühendumuse kahe riigi lahendusele.
Sama kehtib ka tema vihje kohta,
et asunduste ehitamise strateegiline eesmärk
on jagada Palestiina kogukonnad, ja tema väite kohta,
et tingimused kogu Lähis-Idas peavad stabiliseeruma,
enne kui Palestiina riigi loomine võimalik on.
Me ei saa teeselda, et neid märkusi ei tehtud.
USA pühendumus kahe riigi lahendusele
on USA välispoliitika aluseline osa.
Seda on taotlenud nii vabariiklaste kui demokraatide presidendid
ja see jääb meie sihiks ka täna.
Kuna see on ainus viis
kindlustada Iisraeli tulevik demokraatliku juudiriigina.
Valge Maja kantseleiülema kõnele
järgnesid J Streeti konverentsil heakskiiduavaldused.
Kahte kõrvuti riiki toetav juudi organisatsioon
osutas valimiskampaania ajal Netanyahule vastupanu
ja kritiseeris nii tema Palestiina riigi ideest loobumist
kui märkust, kus ta süüdistas Iisraeli vasakpoolseid katses
tuua valimistele araabia vähemuse valijaid, et temast vabaneda.
Vastuseks kohalikule ja rahvusvahelisele kriitikale
vabandas Netanyahu Iisraeli araablaste ees,
kuna tema valimispäevast õhutust oma valijatele peeti rassistlikuks.
Parempoolne valitsus on ohus. Araablased lähevad karjas hääletama.
Vasakpoolsed MTÜd toovad neid bussidega kohale.
Eelmisel teisipäeval selge valimisvõidu saanud
ja ilmselt uue valitsuse moodustav Netanyahu
vabandas oma Facebooki lehel videos Iisraeli araabia vähemuse ees,
kuid nentis oma pühendumust kõigile Iisraeli kodanikele.
Ometi rõhutas Netanyahu,
et väljast lähtuv sekkumine Iisraeli demokraatiaprotsessi,
viidates USA ja EL vasakpoolsetele organisatsioonidele,
pole lubatud.
Tean, et minu öeldu solvas Iisraeli araablasi.
Ma ei kavatsenud seda teha
ja kahetsen.
Minu tegevus peaministrina,
sh suured investeeringud vähemussektoritesse,
tõendavad vastupidist.
Samavõrra pole minu meelest lubatud
välisorganisatsioonide sekkumine meie demokraatiaprotsessi.
Pean end kõigi Iisraeli kodanike peaministriks,
vaatamata usule, rassile või soole.
Nii on see olnud ja nii ka jääb. Pean teid partneriteks.
Kõik Iisraeli kodanikud on partnerid tugeva ja ühise Iisraeli ehitamisel
kõigi selle kodanike hüvanguks.
Jumala ja teie abiga. Tänan teid väga.
Iisraeli araablaste poliitešelon lükkas vabanduse tagasi.
Nende sõnul on tõeline vabandus tegudes, mitte sõnades.
Ta ei kutsunud araabia sektori juhte kohtuma.
Ta vabandab rahvusvahelise ja USA kriitika pärast.
On need teod või sõnad?
Nõuame tõelist vabandust, võrdsust araabia rahvastikule.
Peaminister käitub vastupidi.
Briti peaminister Cameron õnnitles eile peaminister Netanyahut
tagasivalimise puhul.
Briti peaminister rõhutas Inglismaa tõelist sõprust Iisraeliga
ja ütles, et ootab koostööd järgmise valitsusega.
Cameron kordas ka veendumust,
et kahe riigi lahendus on endiselt parim viis Iisraelile
pikaajalise rahu, julgeoleku ja õitsengu saavutamiseks.
Netanyahu ja Cameron arutasid ka Iraani tuumateemat
ja pidasid ülioluliseks,
et Iraanil ei lastaks tuumarelva arendada.
Nüüd tuumakõnelustest Iraaniga -
The Wall Street Journali teatel luuras Iisrael rohkem kui aasta
Iraani ja P5+1 tuumakõneluste järel, mida peetakse suletud uste taga.
Ajalehe teatel püüdis Iisrael hankida infot,
mis aitaks valmiva lepingu vastu argumente leida.
USA valitsusallikate väitel olevat Iisrael jaganud saadud infot
USA kongresmenidega, et veenda neid lepet mitte toetama.
Valge Maja avastas spionaaži,
kui USA luureagentuurid tabasid Iisraeli ametnike kommunikatsiooni,
mille detailid võisid lähtuda vaid salajastelt kõnelustelt.
Valge Maja ametniku väitel oli Iisraeli luuretegevus tõsine,
kuna USA saladused edastati USA Kongressi liikmetele
president Obama poliitika ründamiseks.
Välisminister Lieberman eitas Wall Street Journali raportit,
nagu oleks Iisrael luuranud USA tuuamkõnelusi Iraaniga.
Liebermani sõnul otsustas juudiriik kaua aega tagasi,
et ei luura oma tähtsaima liitlase USA järel,
ja info saadi Iraanilt.
Nädal enne leppe saavutamise tähtaja saabumist tuumakõnelustel Iraaniga
kohtus USA välisminister Kerry
oma Briti, Prantsuse ja Saksa kolleegidega,
et arutada tuumatüli lahendamise võimalusi.
Ühisavalduses nõustuti,
et võtmeküsimustes tehti Iraaniga olulisi edusamme,
kuid mõned tähtsad teemad on veel lahendamata.
Kohtusime siin Londonis,
et vaadata üle Iraaniga Lausanne'is toimuvate kõneluste progress.
Nõustusime, et oleme mõningais küsimustes olulisi edusamme teinud,
kuid teistes valdkondades pole me kokkuleppele jõudnud,
ja nüüd peab Iraan tegema väga raskeid otsuseid,
kui tahame mingit progressi näha.
Lausanne'i kõnelused jätkuvad sel nädalal E3+3ga,
kui meiega ühinevad taas Venemaa, Hiina ja iraanlased.
Tahame kõik jõuda kõikehõlmava, vastupidava ja kontrollitava leppeni,
kuid jääme samavõrra kindlaks, et leping on vastuvõetav vaid siis,
kui vastab kõigile neile nõuetele.
Halba lepet me ei sõlmi.
Eelmise nädala kõnelustevoorus edusamme ei tehtud,
kuna P5+1 seas tekkis lahkarvamusi.
Prantsusmaa nõudis Iraani tuumatöödele
pikemaajalisi piiranguid.
Prantsusmaa oli ka vastu ideele peatada mõned ÜRO sanktsioonid
suhteliselt kiiresti, kui kuu lõpuks tõesti lepinguni jõutakse.
Suurriigid jätkavad kõnelusi Iraaniga neljapäeval.
Aitäh vaatamast!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri